open-index/open-wikipedia-markdown huggingface dataset:
No Prayer for the Dying

**"No Prayer for the Dying"** on Iron Maideni kaheksas stuudioalbum. Albumi andis 1990. aasta oktoobris välja plaadifirma EMI.  

Albumi valmimise käigus vahetus bändi koosseis – Adrian Smithi asemele tuli Janick Gers. Gers oli töötanud koos Bruce Dickinsoniga tema esimese sooloalbumi "Tattooed Millionaire" kallal.  

Album kriitikutelt eriti kiita ei saanud, ometigi jõudis see Briti albumiedetabelis teisele kohale. Albumil on Iron Maideni ainus Briti singliedetabeli esikohahitt "Bring Your Daughter... to the Slaughter". 

Albumi promoturnee kandis pealkirja "No Prayer on the Road".

## Bändi koosseis
*Bruce Dickinson (vokaal)
*Dave Murray (kitarr)
*Janick Gers (kitarr)
*Steve Harris (basskitarr)
*Nicko McBrain (trummid)
Lisaks neile mängis klahvpille Michael Kenney.

## Laulude loend
### Originaalväljaanne
# "Tailgunner" (Steve Harris, Bruce Dickinson) 4:13
# "Holy Smoke" (Harris, Dickinson) 3:47
# "No Prayer for the Dying" (Harris) 4:22
# "Public Enema Number One" (Dave Murray, Dickinson) 4:03
# "Fates Warning" (Murray, Harris) 4:09
# "The Assassin" (Harris) 4:16
# "Run Silent Run Deep" (Harris, Dickinson) 4:34
# "Hooks in You" (Dickinson, Adrian Smith) 4:06
# "Bring Your Daughter... to the Slaughter" (Dickinson) 4:42
# "Mother Russia" (Harris) 5:30

### 1995. aasta uusväljaande boonus-CD
# "All in Your Mind" (Stray kaver) (Del Bromham) 4:31
# "Kill Me Ce Soir" (Golden Earringi kaver) (George Kooymans, John Fenton, Barry Hay) 6:17
# "I'm a Mover" (Free kaver) (Andy Fraser, Paul Rodgers) 3:29
# "Communication Breakdown" (Led Zeppelin kaver) (Jimmy Page, John Bonham, John Paul Jones) 2:42
Radikaaldemokraatlik Partei (Tšiili)

**Radikaaldemokraatlik Partei** (hispaania keeles *Partido Radical Democrático*) oli Tšiilis aastatel 1946–1949 tegutsenud paremtsentristlik erakond.

Erakonna asutasid Radikaalsest Parteist eraldunud, kes olid vastu koostööle kommunistidega ega toetanud sellest tulenevalt 1946. aasta presidendivalimistel RP kandidaati Gabriel González Videlat, kes need valimised võitis, vaid eelistasid talle Liberaalse Partei kandidaati Fernando Alessandrit.

1949. aastal sai erakond Tšiili parlamendi alamkoja valimisel 5,09% häältest ja kaheksa kohta, ülemkoja valimisel 4,17% häältest ja ühe koha. Pärast valimisi otsustati ühineda uuesti Radikaalse Parteiga, mis oli vahepeal lõpetanud koostöö kommunistidega, kuid juriidiliselt eksisteeris erakond edasi 1953. aastani, mil valiti parlamendi järgmine koosseis.

Radikaaldemokraatliku Partei ideoloogiliseks järglaseks sai hiljem erakond Radikaaldemokraatia.
Radikaaldemokraatia (Tšiili erakond)

**Radikaaldemokraatia** (hispaania keeles *Democracia Radical*) oli Tšiilis aastatel 1969–1973 ja 1983–1990 tegutsenud paremtsentristlik erakond.

Erakonna asutasid Radikaalsest Parteist eraldunud antikommunistid, kes olid vastu partei otsusele toetada 1970. aasta presidendivalimistel Salvador Allendet (kes need valimised võitis), eelistades talle Jorge Alessandrit. Selle ideoloogiliseks eelkäijaks oli varem tegutsenud Radikaaldemokraatlik Partei.

1973. aastal sai erakond Tšiili parlamendi alamkoja valimisel 1,94% häältest ja kaks kohta, ülemkoja valimisel 2,18% häältest ja mitte ühtegi kohta. Erakond pooldas samal aastal Augusto Pinocheti juhtimisel läbi viidud riigipööret, mille käigus kukutati marksistlik valitsus, saadeti laiali parlament ja peatati kõigi erakondade tegevus.

1983. aastal sai erakond loa tegevuse jätkamiseks.

1988. aastal toimunud rahvahääletusel, millega küsiti Pinochetile mandaati riigijuhina jätkamiseks, toetas erakond jah-kampaaniat, mis kaotas.

1989. aasta presidendivalimistel toetas erakond senist rahandusministrit Hernán Büchi, kes jäi alla opositsiooni kandidaadile. Samal ajal toimunud parlamendivalimistel kogus erakond loosungi all "Tsentristlik erakond juurtega ajaloos, teenimas Tšiili tulevikku" ainult 0,42% häältest.

1990. aastal ühines erakond veel mitme Pinocheti režiimi toetanud väikese erakonnaga, kuid juba järgmisel aastal läks nende loodud ühenderakond lõplikult laiali.
Forest Kämp

**Forest Kämp** on ennast *[[indie folk]]* / *[[urban country]]* stiili liigitanud Eesti ansambel Tartust. Ansambel mängib koos alates 2013. aastast. 

Bändi kuuluvad Jaan Sepp (vokaal), Kaarel Tammur (bass, taustahelid), Siim Valtna (trummid, muud löökpillid), Peeter Tammur (akustiline kitarr, taustahelid) ja Mikk Valtna (elektrikitarr, taustahelid). Kokkusaamise mõjutusi võib otsida Tartu *underground*-skeenest Juss, Pane Biiti, mis asjaosalisi tugevalt ühendab.

Bänd on esinenud paljudel festivalidel üle Eesti, sealhulgas 2014. aasta Tartu Indiefestil, sama aasta Tartu armastusfilmide festivalil tARTuFF ning 2015. aasta Viru Folgil. 2013. aasta Tartu Sügispäevadel korraldatud üritusel "Tudengibänd" võideti publiku lemmiku autasu. 2015. aasta 30. mail ilmus bändil debüütalbum "Sip El Gaad". 

Seni on bänd avaldanud viis singlit, millest esimene, "Kuuevarbaline", ilmus 2014. aasta juulis. Singel "Kaarsilla saladus" ilmus sama aasta augustis. Singli "Esimene lend" esitleti 2014. aasta detsembris. Nädal pärast ilmumist valiti "Esimene lend" Raadio 2 nädala demoks ning 2015. aasta veebruaris TV6 nädala tegijaks. Järgmised singlid olid "Kukeseente taga" ja "Rändamine", mis ilmusid 2015. aasta aprillis ja juunis. Forest Kämpi kõige uuem heliteos on "Sierra Ne Nada", mis ilmus 2015. aasta novembri.   

## Liikmed
* Jaan Sepp – vokaal
* Kaarel Tammur – basskitarr, taustahelid
* Siim Valtna – trummid, perkussioon
* Peeter Tammur – akustiline kitarr, taustahelid
* Mikk Valtna – elektrikitarr, taustahelid

;Lisaliikmed esinemistel
* Jaan Kristjan Lepp – basskitarr

## Diskograafia

### Albumid
* "Sip El Gaad" (2015)

### Singlid
* "Kuuevarbaline" (juuli 2014)
* "Kaarsilla saladus" (august 2014)
* "Esimene lend" (detsember 2014)
* "Kukeseente taga" (aprill 2015)
* "Rändamine" (juuni 2015)
* "Sierra Ne Nada" (november 2015)

## Kirjandust
* Forest Kämp'i debüütalbum Sip El Gaad Rada7, 12. juuni 2015
* Forest Kämp'il ilmus debüütalbum Õhtuleht, 28. juuni 2015   

## Välislingid
*Forest Kämp Soundcloud'is
*Forest Kämp Youtube's
*Forest Kämp Facebook'is
*Forest Kämp Instagram'is
*Forest Kämp Spotify's
Lõuna-Aafrika Vabariigi Põhihariduse Ministeerium

**Põhihariduse ministeerium** Lõuna-Aafrika Vabariigis tegeleb alg- ja põhiharidusega Lõuna-Aafrikas. See loodi 2009. aastal presidendivalimiste järel (valiti Jacob Zuma) haridusministeeriumi jagamisel kaheks ministeeriumiks.

Minister on alates 2009. aastast Angie Motshekga.

Riigieelarvest sai ministeerium 2010. aastal 6,1662 miljardit randi ja seal töötas 730 inimest.

## Viited
Alari Piispea

**Alari Piispea** (sündinud 11. mail 1966) on eesti muusik, basskitarrist.

Kasutab esinejanime Päss.

Mänginud ansamblites Kuller, 777, Rodeo, Tuļļi Lum, Kõrsikud, Jääboiler, InBoiler, Justament ja Äge Brass.

## Viited
Simon

**Simon** on heebrea või vanakreeka päritolu eesnimi või perekonnanimi.

Eesnimena on see mehenimi. Naisenimena kasutatakse vorme Simona või Simone.

2023. aasta 1. jaanuari seisuga oli Eestis eesnimi Simon 335 mehel. Simon oli populaarsuselt 358. mehenimi. Simon oli keskmiselt 14 aasta vanune (mediaanvanus oli 11). Kõige populaarsem oli eesnimi Simon vanuserühmas 0–4, kus neid oli 10 000 elaniku kohta 9,24.

## Viited
Ants Frosch

**Ants Frosch** (sündinud 20. augustil 1959 Põlvas) on Eesti diplomaat ja poliitik ning endine luureametnik, XV Riigikogu liige.

## Haridus ja varasem elukäik
Ta on lõpetanud 1977. aastal Valga 1. Keskkooli ja seejärel Tartu Riikliku Ülikooli õigusteaduskonna *[[cum laude]]*.  

Kuni riigiteenistusse suundumiseni töötas ta advokaadina Tartus. 

## Luureametniku ja diplomaadina
Ants Frosch oli Teabeameti esimene juht (alates Riigikantselei teabeteenistuse loomisest 1992. aastal kuni 1999. aastani). 

Ta on töötanud 20 aastat Eesti Vabariigi diplomaatilises teenistuses, olles olnud Eesti suursaadik Euroopa Nõukogu juures Strasbourgis, Poolas ja Moldovas ning korduvalt Rumeenias ja Bulgaarias.

## Poliitiline karjäär
Aastatel 2009–2012 kuulus Frosch Eesti Reformierakonda. 2021. aastal liitus ta Eesti Konservatiivse Rahvaerakonnaga ning valiti Otepää vallavolikogu liikmeks. 11. juunil 2024 lahkus ta erakonnast. 

Alates 18. augustist 2024 oli ta erakonna Eesti Rahvuslased ja Konservatiivid aseesimees. 16. detsembril 2024 astus ta erakonnast välja.

Alates 17. jaanuarist 2025 on ta Isamaa Erakonna liige.

## Isiklikku
Frosch elab Otepääl ja tal on kaks tütart.

## Viited
Veneetsia sinjoriia

**Veneetsia sinjoriia** (*Serenissima Signoria*) oli Veneetsia vabariigi kõrgeim valitsusorgan. Selle vanim nimi *Commune Veneciarum* asendati alates aastast 1423 nimega *Serenissima Signoria* ja 1462. aasta 12. mail võttis doodž Cristoforo Moro selle ametlikult doodži kroonimisvande osaks.

Sinjoriia valitses Veneetsiat ligikaudu 1000 aastat.

See moodustas võimukeskuse, kuhu kuulus ka doodži võim. Sinjoriiast võib mõelda kui doodži ja temaga koostööd tegema ja temaga koos valitsema volitatud teiste inimeste kombinatsioonist. Aja möödudes said neist ametiisikutest sinjoriia kaasosanikud.

## Veneetsia sinjoriia liikmed
Sinjoriia moodustasid:
* vabariigi pea doodž;
* aastal 1175 loodud nn "Väiksem nõukogu" (*[[Minor Consiglio]]*), mis koosnes kuuest doodži nõuandjast;
* aastal 1179 loodud kõrgeima tribunali *[[Quarantia]]* ehk "Neljakümne nõukogu" 3 juhti.

Doodž oli Veneetsias (kuni 1797) ja Genovas (kuni 1805) kõrgeim võimukandja.

Sinjoriiat peeti väga oluliseks valitsusorganiks, olulisemaks kui doodži ennast. Doodži surma puhuks määratud tseremooniate käigus öeldi rituaalselt lauset *si è morto il Doge, no la Signoria* ("Doodž on surnud, kuid sinjoriia elab").

## Vaata ka
* Sinjoriia
* Veneetsia vabariik
* Quarantia
* Maggior Consiglio
* Minor Consiglio

## Viited
Viktor von Rosen

**Viktor von Rosen** (5. märts (21. veebruar vkj) 1849 Tallinn – 23. jaanuar (10. jaanuar vkj) 1908 Peterburi) oli baltisakslasest Venemaa riiginõunik, idamaa keelte professor, Peterburi Teaduste Akadeemia akadeemik.

Ta on maetud Peterburi Novodevitšje kalmistule.

## Isiklikku
Tema isa oli baltisaksa päritolu Venemaa riigitegelane Robert von Rosen.

## Välislingid
* Biograafia ja foto, Venemaa Teaduste Akadeemia kodulehel
*
Eerik Olle

**Eerik Olle** (sündinud 11. märtsil 1960) on eesti sisearhitekt ja muusik (basskitarrist).

Töötanud disainerina kunstikombinaadis Ars (1986–1989), sisearhitektina büroodes EKE Projekt (1989–1990), AS PAG, Linear Projekt OÜ ja Fondalink OÜ.

Eesti Sisearhitektide Liidu (ESL) liige, 2002–2004 ESL juhatuse esimees.

Töötanud Eesti Kunstiakadeemia sisearhitektuuri osakonna õppejõuna.

Mänginud ansamblites:
*Päratrust (1980–1983)
*Turist (1983–1985)
*Singer Vinger (alates 1986)

## Viited
Maria Minerva

**Maria Minerva** (esinejanimi; kodanikunimega **Maria Juur**; sündinud 15. märtsil 1988) on eesti muusik. 

## Haridus
Ta lõpetas 2006. aastal Tallinna Prantsuse Lütseumi.

## Diskograafia
* "Histrionic" LP (Not Not Fun, 2014)
* "Bless" EP (100% Silk, 2013)
* "The Integration LP" with LA Vampires (Not Not Fun, 2012)
* "Will Happiness Find Me?" CD/LP (Not Not Fun, 2012)
* "Sacred and Profane Love" EP (100% Silk, 2011)
* "Cabaret Cixous" CD/LP (Not Not Fun, 2011)
* "Noble Savage" 12" EP (100% Silk, 2011)
* "Tallinn At Dawn" CS (Not Not Fun, 2011)

## Isiklikku
Tema isa on humorist, raadio- ja telesaatejuht Mart Juur.

## Viited

## Välislingid

* Maria Minerva Facebookis
* Maria Minerva Spotifys
* Maria Minerva SoundCloudis
Dionysius Fabricius

**Dionysius Fabricius** (sündinud Pommernis, tegutses 17. sajandil) oli, ametnik,  vaimulik ja kroonik.

Ta oli  Viljandis katoliku vaimulik, jesuiit, Viljandi linnakiriku praost. 

Tema tuntuim teos on neljaosaline Liivimaa ajalugu käsitlev "Livonicae Historiae compendiosa series, in quatuor digesta partes ab anno 1158 usque ad annum 1610".

## Teosed
*Liivimaa ajaloo lühiülevaade. Neljas osas aastast 1158-1610. Kirjastus: Johannes Esto Ühing, 2010, 411 lk, ISBN 9789985876831. Tõlkija: Jaan Unt, Eessõna Autor: Enn Tarvel, Kommenteerija: Enn Tarvel, Toimetaja: Enn Tarvel,

## Viited

## Kirjandus
* Vahtre, Sulev (2007). "Dionysius Fabriciuse Liivimaa kroonika". Ajalooline Ajakiri (1): 3–21.
* Marek Tamm (2009). "A New World into Old Worlds: The Eastern Baltic Region and the Cultural Geography of Medieval Europe". In Murray, Alan V. (ed.). The Clash of Cultures on the Medieval Baltic Frontier. Burlington, VT: Ashgate. p. 17.
*Anti Selart, Tegelikult olid pahad ju luterlased, Sirp, 29.07.2010
Gerhard Gustav Ludvig von Maydell

**Gerhard Gustav Ludvig von Maydell** (1. mai 1835 Tartu – 17. august 1894 Koblenz, Saksamaa) oli baltisaksa päritolu maadeuurija. 

## Kirjandus
*Kaavere, V. Gerhard Maydell - esimeste ilmavaatluste organiseerija Verhojanskis. - Eesti Loodus, 2 1981, lk. 101-106.
*Maydell, B. Das freyherrliche Geschlecht von Maydell. Helsingfors, 1868.
*Maydell, B. Das freyherrliche Geschlecht von Maydell. I. Fortsetzung 1868-1894. Reval, 1895.
*Нейман К. К. Исторический очерк действий Чукотской экспедиции. - Известия Сибирского отделения Русского географического общества, 3. 1871.

## Välislingid
*Biograafia Eesti Looduseuurijate Seltsi kodulehel
44. laps

**"44. laps"** (inglise keeles "Child 44") on 2008. aastal ilmunud Suurbritannia kirjaniku Tom Rob Smithi põnevusromaan. Romaan on triloogia esimene teos, mille peategelane on laste sarimõrvu uuriv endine MGB (KGB eelkäija) agent. Teose ainetel valmis 2015. aastal samanimeline film.

Triloogia esimese raamatu sarimõrvarist tegelaskuju loomisel võttis teose autor aluseks "Rostovi lihunikuna" tuntuks saanud Andrei Tšikatilo.

## Viited

## Kirjandus
*"44. laps". Tõlkinud Matti Piirimaa. [Tallinn] : Tänapäev, 2010. 448 lk. ISBN 9789985629598 (köites)
44. laps (film)

**"44. laps"** (inglise keeles "Child 44") on 2015. aasta 17. aprillil esilinastunud USA-Suurbritannia ühistööna valminud triller. Filmi režissöör on Daniel Espinosa, stsenarist Richard Price, peaosades Tom Hardy, Gary Oldman, Noomi Rapace jt. Linateos tugineb Tom Rob Smithi 2008. aastal ilmunud samanimelisele romaanile.

Venemaal keelati filmi näitamine varsti pärast litsentsi omandamist.

## Osatäitjad

## Viited

## Välislingid
* Filmi koduleht (*inglise keeles*)
* 15. aprill 2015. *[[BBC News Online]]*. Russia: Child 44 film release blocked over 'distortions' (*inglise keeles*)
TV NET

**TV NET** (ka **TVNET**) on läti uudisteportaal, kus on infot muu hulgas kohaliku ja maailma poliitika, majanduse, ühiskonna, tehnika kohta. See on Läti üks populaarsemaid uudisteportaale. Portaal avati septembris 2000. 

Portaali üks omanikke on AS Eesti Meedia.

## Viited

## Välislingid
*Portaali koduleht
Fear of the Dark

**"Fear of the Dark"** on Iron Maideni üheksas stuudioalbum. Albumi andis 1992. aasta mais välja plaadifirma EMI. 

See oli kolmas Iron Maideni album, mis jõudis Suurbritannia albumite edetabelis esikohale. Albumilt anti välja singlid "Be Quick or Be Dead", "From Here to Eternity", "Wasting Love" ja kontsertversioon laulust "Fear of the Dark".

Album oli viimane album millel laulis Bruce Dickinson, enne tema naasmist 1999. aastal. Ka oli see viimane album, mille produtsentiks oli Martin Birch ning esimene, millele produtseerimisega tegeles bändi bassimängija Steve Harris.

Albumit reklaamiv turnee kandis nime "Fear of the Dark Tour".

## Bändi koosseis
* Bruce Dickinson (vokaal)
* Dave Murray (kitarr)
* Janick Gers (kitarr)
* Steve Harris (basskitarr)
* Nicko McBrain (trummid)
Lisaks neile mängis klahvpille Michael Kenney.

## Laulude loend
### Originaalväljalase
# "Be Quick or Be Dead" (Bruce Dickinson, Janick Gers) 3:21
# "From Here to Eternity" (Steve Harris) 3:35
# "Afraid to Shoot Strangers" (Harris) 6:52
# "Fear Is the Key" (Dickinson, Gers) 5:30
# "Childhood's End" (Harris) 4:37
# "Wasting Love" (Dickinson, Gers) 5:46
# "The Fugitive" (Harris) 4:52
# "Chains of Misery" (Dickinson, Dave Murray) 3:33
# "The Apparition" (Harris, Gers) 3:53
# "Judas Be My Guide" (Dickinson, Murray) 3:06
# "Weekend Warrior" (Harris, Gers) 5:37
# "Fear of the Dark" (Harris) 7:16

### 1995. aasta uusväljalaske boonus-CD
# "Nodding Donkey Blues" (Harris, Dickinson, Murray, Nicko McBrain, Gers) 3:18
# "Space Station No. 5" (ansambli Montrose kaver) (Ronnie Montrose, Sammy Hagar) 11:58
# "I Can't See My Feelings" (Budgie' kaver) (Tony Bourge, Burke Shelley) 3:50
# "Roll Over Vic Vella" (paroodia Chuck Berry laulust "Roll over Beethoven") (Chuck Berry, Harris /kohandatud sõnad/) 4:48
# "No Prayer for the Dying" (Live) (Harris) 4:23
# "Public Enema Number One" (Live) (Murray, Dickinson) 3:58
# "Hooks in You" (Live) (Dickinson, Adrian Smith) 3:44

Rada "Space Station No. 5" sisaldab ka peidetud lugu "Bayswater Ain't a Bad Place to Be". See oli olnud varem kättesaadav peidetud rajana Suurbritannia singlil "Be Quick or Be Dead".
Ufimtsevi kaitse

**Ufimtsevi kaitse** (ka **Pirci-Ufimtsevi kaitse** ja **Pirci kaitse**) on poollahtine maleavang, mis algab:

:1. e4 d6
:2. d4 Rf6
:3. Rc3

Avang sai nime Nõukogude maletaja Anatoli Ufimtsevi (1914–2000) ja Sloveenia maletaja Vasja Pirci (1907–1980) järgi.

Eesti maletajatest kasutas Ufimtsevi kaitset väga tihti Rein Etruk.
Paul-Osvald Tammpere

**Paul Osvald Tammpere** VR I/3 (kuni 27.05.1935 **Paul Osvald Tiss**; 9. veebruar / 21. veebruar 1895 Samliku küla, Uue-Vändra vald, Pärnumaa – 11. mai 1942 Sevurallagi vangilaager, Sverdlovski oblast, Vene NFSV) oli eesti õpetaja ja sõjaväelane.

Aastatel 1918–1920 osales ta Vabadussõjas. Aastatel 1928–1940 oli Kaitseliidu Sakala maleva Pilistvere malevkonna Kõo kompanii pealik ja malevkonna juhatuse liige.

Oli Türi Algkooli õpetaja, Viljandimaa Kõo valla Kirivere kooli juhataja, septembrist 1940 Venevere Algkooli juhataja.

1939. aastal ostis Loopre mõisast moodustatud 56,17 ha suuruse Loopre talu.

Oli Isamaaliidu Kõo osakonna ja Vabaduse Risti Vendade Ühenduse Viljandi osakonna liige.

Arreteeriti 14. juunil 1941 ja saadeti Venemaale Sverdlovski oblasti vangilaagrisse, kus ta mõisteti 1942. aasta märtsis surma. Lasti maha 11. mail 1942 Sevurallagi vangilaagris. Matmispaik on teadmata.

Auastmed:
*alamleitnant (veebruar 1920)
*leitnant (mai 1920)
*kapten (veebruar 1934)

## Tunnustus
*Eesti Vabaduse Risti I liigi 3. järk (1920)
*Eesti Punase Risti V klassi teenetemärk (1939)

## Viited

## Kirjandus
*Paul Tammpere. *Paul-Osvald Tammpere (Tiss)*. Kirikikas: almanahh. Kirivere: Kirivere Põhikool, 2007, lk 31–34
A Ying

**A Ying** (阿英, *Ā Yīng*; kodanikunimi **Qian Xingcun** (钱杏邨, *Qián Xìngcūn*; 6. veebruar 1900 Wuhu, Anhui provints – 17. juuni 1977) oli hiina kirjanik, kirjandusteadlane ja kriitik. 

Ta kirjutas ajaloolisi draamasid, filmistsenaariume, novelle ja luuletusi ning töid hiina uuemast kirjandusest ja esseesid väliskirjandusest. Üks tema näidend räägib Li Zichengist.  

## Elulugu
Ta osales 4. mai liikumises. Aastal 1926 astus Hiina Kommunistlikku Parteisse. Ta asutas Shanghais koos luuletaja Jiang Guangciga ühingu Taiyang (太阳, 'Päike') ning sai üheks proletaarset kirjandust taotleva liikumise algatajaks Hiinas. Talvel 1930 osales ta Vasakpoolsete Kirjanike Liiga (左翼作家同) ettevalmistustöös; ta valiti selle büroosse ja täitevkomiteesse. Teise Jaapani-Hiina sõja ajal 1930. aastate lõpus oli ta Shanghai päevalehe Jiuwang Ribao (救亡日报, *Jiùwáng ​Rì​bào*) kirjandustoimetaja. Aastal 1941 juhtis ta propagandatööd Uues 4. Armees. Hiina Rahvavabariigis töötas ta kultuuri juhtimise alal ning soodustas ulatuslikku kirjandusteaduslikku uurimistööd. Kultuurirevolutsiooni ajal kiusati teda taga. Ta suri vähki.  

## Viited

## Välislingid
*Краткая литературная энциклопедия
*Portaal Hudong (*hiina keeles*)
A Lamusi

**A Lamusi** ehk **Alamusi** (阿拉木斯, *Ālāmùsī*; 2. juuni 1989 Sise-Mongoolias) on mongoli päritolu Hiina judoka. 

Ta sai 2010. aasta Aasia suvemängudelt kehakaalus kuni 60 kg pronksi ja 2012. aasta Aasia meistrivõistlustelt samas kaalukategoorias pronksi.

2012. aasta suveolümpiamängudel Londonis kaotas ta kehakaalus kuni 60 kg teises ringis Venezuela judokale Javier Guédezile.

## Välislingid
* 
*judoinside.com
Stress (laulja)

**Stress** (esinejanimi; kodanikunimega **Andres Andrekson**; sündinud 25. juulil 1977 Tallinnas) on eesti päritolu Šveitsi räppar. 

Ta lahkus Eestist koos perekonnaga 1989. aastal.

## Albumeid
*2003: "Billy Bear"
*2005: "25.07.03"
*2006: "Renaissance"
*2009: "Des rois, des pions et des fous"

## Viited

## Välislingid
*Koduleht
Carl Friedrich Glasenapp

**Carl Friedrich Glasenapp** (3. oktoober 1847 (ukj) Riia – 14. aprill 1915 Riia) oli baltisaksa filoloog ja kirjanik. 

Ta tuntuim teos on kolmeköiteline "Das Leben Richard Wagners in sechs Büchern dargestellt (1894–1911)", milles käsitletakse helilooja Richard Wagneri elulugu.

Aastatel 1873–1875 oli ta Pärnu gümnaasiumi õpetaja. 

## Viited

## Välislingid
*
Sokolski avang

**Sokolski avang** on maleavang, mis algab käiguga b4.

Avangut on nimetatud ka **Orangutani avanguks** (Savielly Tartakoweri poolt) ja **Poola avanguks**. Avangut uuris põhjalikult peamiselt kirimaletajana tuntud nõukogude maletaja Aleksei Sokolski (1908–1969), kelle auks sai avang nime. 

Avakäik b4 on kahekümnest võimalikust avakäigust populaarsuselt üheksas. Tegu on ebahariliku avakäiguga ja ECO liigituse alusel on selle koodiks A00.
Balti esperanto päevad

**Balti esperanto päevad** (lühendiga **BET**) on aastast 1959 igal aastal Baltimaades toimuvad esperanto keelt tutvustavad üritused. 

Esimene BET toimus 1959. aastal Lätis Baltezersis. Teine BET toimus 1960. aastal Eestis Käärikul.
Vjatšeslav Hromov

**Vjatšeslav Hromov** (sündinud 1936) on Eesti tõlkija. Ta on tõlkinud ladina keelest eesti keelde.

## Töid ja tõlkeid
*Dicta et proverbia Latina : ladinakeelseid väljendeid, vanasõnu ja kõnekäände eestikeelsete vastetega. Tallinn: Perioodika, 1997. 78 lk
Kremerata Baltica

**Kremerata Baltica** on Baltimaade noortest (vanuses 19–33 aastat) muusikutest koosnev kammerorkester. 

Orkestri asutas 1997. aastal viiuldaja Gidon Kremer.  

Orkester on salvestanud üle 20 CD.  

Orkester on võitnud Grammy auhinna (2002). 

## Viited

## Välislingid
*Kremerata Baltica koduleht
Teder (perekonnanimi)

**Teder** on eesti perekonnanimi.

2023. aasta 1. jaanuari seisuga oli Eestis perekonnanimi Teder 618 mehel ja 697 naisel.
2017. aasta 1. jaanuari seisuga oli perekonnanimi Teder 634 mehel ja 714 naisel. Perekonnanimede levikult oli Teder meeste puhul 38. ja naiste puhul 36. kohal. Nimi on levinuim Valga maakonnas, kus neid oli maakonna 10 000 elaniku kohta 34,92.

Nimest on ka vana kirjaviisi säilitanud variant **Tedder**, mis 2023. aasta 1. jaanuari seisuga oli Eestis 14 mehel ja 25 naisel (1. jaanuaril 2017 15 mehel ja 22 naisel).

## Nime kandjaid
*Aleksander Teder, Eesti sõjaväelane (1903–1924)
*Alma Teder (1908–1990), eesti näitleja
*Eerik Teder, eesti kirjandusloolane (1928–2004)
*Ernst Teder, eesti muusikaõpetaja (1915–1993)
*Heino Teder, eesti metsandus- ja looduskaitsetegelane (1926–2007)
*Hillar Teder, eesti ettevõtja  (1962–) 
*Indrek Teder, eesti advokaat (1957–)
*Inge Teder, eesti kunstiajaloolane (1931–2015)
*Kaljula Teder, eesti ajakirjanik ja kodu-uurija (1905–1978)
*Kristjan Teder, eesti maalikunstnik (1901–1960)
*Leonhard Teder, Eesti sõjaväelane (1906–1964)
*Paul Albert Teder, Eesti sõjaväelane (1905–2008)
*Ramo Teder (Pastacas), eesti muusik (1970–)
*Richard Teder, Eesti sõjaväelane (1905–1977)
*Tarmo Teder, eesti kirjanik (1958–)
*Teofil Teder, eesti jurist (1900–1961)
*Tiia Teder, eesti muusikateadlane ja muusikaajakirjanik (1959–)
*Veljo Teder, Eesti ja Saksamaa sõjaväelane (1904–1945)

## Viited
Hermann Plauson

**Hermann Plauson** (1874 – u 1944) oli Eesti insener ja leiutaja. 

1920. aastatel oli ta Saksamaal Hamburgis ühe labori (Fischer-Tropsch "Otto Traun Research Laboratories") juhataja. 

Tema leiutiste seas on elektrostaatiline generaator (Plausoni muundur; inglise *Plauson's converter*).
Ivo Nikkolo

**Ivo Nikkolo** (sündinud 17. detsembril 1958) on eesti kunstnik ja moelooja.

Ta on lõpetanud 1986. aastal moekunsti alal Eesti Riikliku Kunstiinstituudi. 

1990. aastatel lõi ta koos Eve Hansoniga kaubamärgi **Ivo Nikkolo**. Esimene Ivo Nikkolo kauplus avati 1994. aastal Tallinnas Suur-Karja tänaval, 2022. aasta seisuga oli neid juba kümmekond.

## Viited

## Välislingid
*Ivo Nikkolo koduleht
Ants Lepson

**Ants Lepson** (14. mai 1934 Vaisi küla – 16. aprill 2023) oli Eesti ja Norra maalikunstnik, laevakapten.

Ta põgenes 1944. aastal Rootsi, kust siirdus 1948. aastal Ameerika Ühendriikidesse. 1954. aastast elas Norras. 

Ta lõpetas Arendali Merekooli ja elas Arendalis.

Ta maalis peamiselt meremaale. 

## Kirjandus
* Ants Lepson, laevakapten ja maalikunstnik. Üles kirjutanud Jüri Vendla. Tallinn, 2011
* Merekapten A. Lepson tunnustatud meremaalijaks Norras. // Vaba Eesti Sõna (New York, USA), 1989, 6. aprill, nr. 14, lk. 6.

## Välislingid
*
Tofiq Zülfüqarov

**Tofiq Zülfüqarov** (aserbaidžaani keeles Tofiq Nadir oğlu Zülfüqarov; sündinud 1. novembril 1959 Rostovis) on Aserbaidžaani poliitik ja diplomaat.

Ta oli Aserbaidžaani välisminister 5. märtsist 1998 kuni 26. oktoobrini 1999.

Ta oli Aserbaidžaani suursaadik Eestis aastatel 2007–2015.
Lauris Kaplinski

**Lauris Kaplinski** (kuni 1995. aastani **Lauris Toomet**; sündinud 8. aprillil 1971) on eesti programmeerija. 

Ta on lõpetanud 1989. aastal Tartu 1. Keskkooli ja 1998. aastal Tartu Ülikooli bioloogia-geograafiateaduskonna.

2013. aastal kaitses ta Tartu Ülikoolis doktoriväitekirja "The application of oligonucleotide hybridization model for PCR and microarray optimization" ("Oligonukleotiidide hübridisatsioonimudeli rakendamine PCR-i ja mikrokiipide optimeerimiseks").

Ta on kirjutanud Inkscape'i eelkäija tarkvaraprogrammi Sodipodi.

## Isiklikku
Tema isa on kirjanik Jaan Kaplinski ja ema kirjanik Tiia Toomet. Ta on taarausuline.

## Välislingid
*
Ofsettrükk

**Ofsettrükk** (inglise keeles *offset printing*) on lametrükimenetlus, mille puhul trükivärv kantakse trükivormilt paberile elastse kattega vahesilindri abil.

Ofsettrüki leiutas 1904 USA trükkal Ira Washington Rubel, kuid laialdaselt juurdus see tehnika sajandi keskpaigas.  

 

Trükivormi valmistamiseks kaetakse õhuke karestatud alumiiniumplaat valgustundliku kihiga ning kopeeritakse sellele paljundatav kujutis (koosneb enamasti küljendatud tekstist ja piltidest). Seejuures moodustuvad trükivormi valgustatud ja valgustamata aladel lahustuvad ja mittelahustuvad kohad. Lahustatud emulsiooniga kohtadelt paljanduvad trükielemendid (trükkivad elemendid), mis võtavad hästi külge trükivärvi, muu pind (mittetrükkivad vaheelemendid) aga nakkuvad hästi ainult veega.

Silindrile kinnitatud trükivormile kantakse kõigepealt niisutusvaltsidega (ehk -teladega) õhuke veekiht, mis kinnistub vaid trükivormi vaheelementidel. Seejärel kannavad värvivaltsid trükivormile õhukese kihi ofsetvärvi, mis nakkub ainult trükielementidega. Silindri edasisel pöörlemisel kandub trükielementidelt värv kõigepealt trükisilindri ehk ofsetsilindri elastsele (kummist) katmikule ja sellelt omakorda paberile (paberipoognale või rullpaberi laiule).

Kuna kujutist pööratakse trükimehhanismis kaks korda, siis trükiplaadil olev õigetpidi kujutis kandub tagurpidi kummisilindrile ning sealt õigetpidi paberile (AB – BA – AB).

Trükimasinas on iga värvi (vt CMYK) jaoks oma trükivorm.

Ofsettrükimenetluse eelisteks on trükivormi vähene kulumine, lihtne teostatavus, universaalsus ja suur trükikiirus. Seepärast trükitakse suuretiraažilisi väljaandeid, näiteks ajalehti, ainult sellel menetlusel. Samuti trükitakse sel meetodil alates 1970. aastatest rohkem kui 90% raamatutest. 

## Viited

## Välislingid
* Triinu Kurg. Poognaofsettrükimasinaga seotud terminite seletav saksa-eesti valiksõnastik
Ludvig Kurist

**Ludvig Kurist** (vene keeles  Людвиг Иванович Курист; 16. juuli 1905 Peterburi – 3. oktoober 1995 Kiiev) oli eesti päritolu NSV Liidu sõjaväelane. 

Aastal 1945 anti talle Kuldtähe medal ja 1945. aastal nimetati ta ka Nõukogude Liidu kangelaseks.

## Välislingid
* http://www.warheroes.ru/hero/hero.asp?Hero_id=1112
Wulfstan

**Hedeby Wulfstan** (tegutses 9. sajandi lõpus) oli anglosaksi reisija ja kaupmees. Pole kindel, kas Wulfstan oli pärit Inglismaalt või Hedebyst.

Umbes 880. aastal tegi ta reisi suurele maale nimega Estland/Eastland Elblągi jõe, Visla suudme ja hilisema Ida-Preisimaa (praeguse Kaliningradi oblasti) piirkonnas. Wulfstani reis kestis seitse päeva ja kulges Ida-Slesvigis asuvast Haithabust (tähtis viikingite keskus Häthum) Trusoni (Truso oli muinaspreislaste asula, 9. sajandil tuntud kaubanduskeskus, millel olid sidemed viikingitega ja mis asus paarkümmend kilomeetrit Visla suudmest ida pool). Seda Visla suudmest ida pool paiknevat ala asustasid estid. Edaspidises Wulfstani kirjelduses on öeldud, et Estland on väga suur, paljude linnadega maa, kusjuures igal linnal on oma kuningas või õigemini pealik (*cyninz̧*). Estlandis on väga palju mett ja kala. Kuningad, ülikud ja rikkad joovad hobusepiima (tõenäoliselt midagi kumõssitaolist), vaesemad inimesed ja orjad aga mõdu. Järgneb üksikasjalik estide matusekommete kirjeldus. Kui keegi estidest sureb, jäetakse ta laip 2–3 kuuks matmata. Selle aja jooksul pidutsevad surnu sugulased ja sõbrad ta pärandi arvel.

Tema reisi kohta kirjutas raamatu arvatavasti Inglismaa kuningas Alfred Suur. 

## Viited
Elina Benenson

**Elina Benenson** (sündinud 1986 Tallinnas) on Eesti näitleja.

Ta on mänginud Rootsi filmis "Lilja 4-ever" Nataša osa.

## Välislingid
*
Kindral Kurelise grupp

**Kindral Kurelise grupp** (läti keeles **Kurelieši**) oli Lätis Kuramaal tegutsenud, juulis 1944 moodustatud väeüksus, mille ametlikuks ülesandeks oli võitlus Nõukogude diversantide ja langevarjurite vastu, edasi aga diversiooni- ja kaugluureretked venelaste poolt okupeeritud Läti aladele.

Ametlikult sai grupp alguse 28. juulil 1944 Riias. Esialgu kandis grupp nime *Riia [[aizsargi]]de rügemendi kindral [[Jānis Kurelis|Kurelise]] grupp*. Formaalselt oli väeosa ülem kindral Jānis Kurelis, tegelikult aga staabiülem kapten Kristaps Upelnieks (1891–1944).
The X Factor (album)

**"The X Factor"** on Iron Maideni kümnes stuudioalbum. Albumi andis 1995. aasta oktoobris välja plaadifirma EMI. 

Lauljaks on esimest korda Blaze Bayley ning plaadikujunduse tegi Kanada kunstnik Hugh Syme. Albumilt anti välja singlid "Man on the Edge" ja "Lord of the Flies".

Albumi reklaamiturnee kandis nime "X Factour". Selle turnee mõned kontserdid oli bänd sunnitud ära jätma, kuna intensiivse kontserdigraafiku tõttu tekkisid Blaze Bayleyl probleemid häälega.

## Ansambli koosseis
*Blaze Bayley (vokaal)
*Dave Murray (kitarr)
*Janick Gers (kitarr)
*Steve Harris (basskitarr)
*Nicko McBrain (trummid)
Lisaks neile mängis klahvpille Michael Kenney ja laulus "Sign of the Cross" koor The Xpression Choir.

## Laulude loend
# "Sign of the Cross" (Steve Harris 11:18
# "Lord of the Flies" (Harris, Janick Gers) 5:04
# "Man on the Edge" (Blaze Bayley, Gers) 4:13
# "Fortunes of War" (Harris) 7:24
# "Look for the Truth" (Bayley, Gers, Harris) 5:10
# "The Aftermath" (Harris, Bayley, Gers) 6:21
# "Judgement of Heaven" (Harris) 5:12
# "Blood on the World's Hands" (Harris) 5:58
# "The Edge of Darkness" (Harris, Bayley, Gers) 6:39
# "2 A.M." (Bayley, Gers, Harris) 5:38
# "The Unbeliever" (Harris, Gers) 8:10
Naatriumpermanganaat

**Naatriumpermanganaat** on anorgaaniline aine, naatriumi ja mangaani hape sool, mille molekulvalem on **NaMnO<sub>4</sub>**

Tumepunased kristallid lahustatavad vees, moodustades kristallhüdraate.

## Saamine
Mangaani oksiidi hapendamine 2MnO2 + 3NaClO + 2NaOH → 2NaMnO4 + 3NaCl + H2O

## Füüsikalised omadused
* Loob tumepunaseid kristalle
* Vees hästi lahustuv
* Moodustab kristallhüdraate 

## Keemilised omadused
Keemilised omadused on samad mis kaaliumpermanganaadil.

Laguneb kuumutamisel.

## Kasutamine
Taotlus on piiratud tänu tugevale hügroskoopsusele.

Kasutatud koosseisuvedelikuna katalüsaatorina vesinikperoksiidi lagundamiseks jõuseadmes.
Eko Yuli Irawan

**Eko Yuli Irawan** (sündinud 24. juulil 1989 Lampungis) on indoneesia tõstja, kahekordne olümpiamängude medalist, meistrivõistluste medalist.

Esimene Irawani suur võit oli noorte maailmameistriks tulemine 2007. aastal. Täiskasvanute maailmameistrivõistlustel Tais sai ta pronksmedali, tõstes 278 kg. 

2008. aasta suveolümpiamängudel esines ta kategoorias kuni 56 kg ja sai pronksmedali (esimene tõste 130 kg, teine 158 kg, summa 288 kg).

Pärast olümpiamänge otsustas Irawan üle minna raskemasse kategooriasse kuni 62 kg. Seal tundis ta ennast hästi ja juba 2009 võitis hõbemedali maailmameistrivõistlustel tulemusega 315 kg (140 kg + 175 kg).

2009. aastal Pariisi maailmameistrivõistlustel sai ta pronksmedali. Universiaadil Shenzhenis oli ta oma kaalukategoorias tugevaim, tõstes summaarselt 310 kg.

2012. aasta suveolümpiamängudel tuli ta jälle kolmandaks.

2016. aasta suveolümpiamängudel võitis ta hõbemedali.

## Isiklikku
Eko Yuli Irawan on 155 cm pikk.

## Välislingid
*
Selglaid

**Selglaid** on 30 hektari suurune saar Liivi lahes, Varbla laidudest suurim. Saar kuulub halduslikult Pärnu maakonda Lääneranna valda Mereäärse küla koosseisu. Saare rannajoone pikkus on 6,4 kilomeetrit.

Laid asub 2 kilomeetri kaugusel Varbla rannikust. Laid on pikliku kujuga ja kivise pinnamoega. Seal leidub niitu ja lehtmetsa.

Laiul asub 1939. aastast Selglaiu tuletorn.

Saar kuulub Varbla laidude looduskaitseala koosseisu ja on looduskaitse all.

## Välislingid
*
Montferrat' hertsogkond

**Montferrat' hertsogkond** loodi sellest, mis jäi järele Montferrat' margist pärast viimase Palaiologosest pärija surma (1533) ja markkrahvkonna lühiajalist kontrolli Hispaania poolt (1536. aastani). Pärast seda lühikest vahepala läks see Gonzaga perekonnast Mantova hertsogitele. 1574. aastal ülendas keiser Maximilian II Montferrat' hertsogkonnaks. 

Sel ajal oli Montferrat pindalaga 2750 km² ja koosnes kahest eraldi osast, piirnedes Savoia hertsogkonna, Milano hertsogkonna ja Genova vabariigiga. Selle pealinn oli Casale Monferrato. 

Mantova pärilussõjaga (1628–1631) läks tükike hertsogkonnast Savoiale; ülejäänud läks Savoiale 1708. aastal, kui keiser Leopold I omandas Gonzagade valduse Mantova hertsogkonna. Järgmine Gonzagade pärija sai hiljem kompensatsiooniks Tescheni hertsogkonna Sileesias. 

## Vaata ka

* Montferrat' valitsejate loend, markkrahvid ja hertsogid
Püsku-Sitik

**Püsku-Sitik** (ka *Sepasitik*) on Saare maakonnas Saaremaa vallas Rootsiküla alal Vilsandi rahvuspargis Kiirassaare lahes asuv 2,17 hektari suurune saar. Saare rannajoone pikkus on 933 meetrit.

Saare koordinaadid on . Saar on kaetud rohttaimestikuga.

## Välislingid
*
Sjõll-laid

**Sjõll-laid** (ka *Sillalaid, Sill-laid*) on 0,17 hektari suurune saar Liivi lahes Kihnu väinas, halduslikult Pärnu maakonnas Kihnu vallas. Laiu rannajoone pikkus on 248 meetrit.

Laid asub 1,2 km Sangelaiust edelas. Laid on kivise pinnamoega.

Laid kuulub Kihnu laidude looduskaitseala koosseisu ja on looduskaitse all.

## Välislingid
*
Sokulaid

**Sokulaid** on Saare maakonnas Saaremaa vallas Eeriksaare küla alal Atla lahes asuv 1,2 hektari suurune saar (laid), mis kuulub Vilsandi rahvusparki. Saare rannajoone pikkus on 1,27 kilomeetrit.

Saare koordinaadid on .

## Välislingid
*
Ukraina Organisatsioonide Assotsiatsioon Eestis

**Ukraina Organisatsioonide Assotsiatsioon Eestis** (ukraina keeles Асоціація українських організацій в Естонії) on Eestis olevaid Ukraina organisatsioone ühendav katusorganisatsioon, õiguslikult vormilt MTÜ. See MTÜ aitab organisatsioonide tööd koordineerida ja töö efektiivsust tõsta.


Ukraina Organisatsioonide Assotsiatsioon Eestis 1.jpg
Ukraina Organisatsioonide Assotsiatsioon Eestis 2.jpg
Ukraina Organisatsioonide Assotsiatsioon Eestis 3.jpg
Ukraina Organisatsioonide Assotsiatsioon Eestis 4.jpg
Ukraina Organisatsioonide Assotsiatsioon Eestis 5.jpg
Ukraina Organisatsioonide Assotsiatsioon Eestis 6.jpg
Ukraina Organisatsioonide Assotsiatsioon Eestis 7.jpg
Ukraina Organisatsioonide Assotsiatsioon Eestis 8.jpg


## Viited

## Välislingid
*MTÜ koduleht
*MTÜ-st Etnowebi kodulehel
Suuregilaid

**Suuregilaid** (ka *Suuregi laid*) on poolsaar Saare maakonnas Udriku lahes. Oli varem eraldi saar, nüüdseks kasvanud kokku Udriku laiuga.

## Välislingid
*
Poldilaiud

**Poldilaiud** (ka *Suurepoldi laiud, Poldi laiud*) on saarestik Saare maakonnas Muraja lahes. Koosneb Suurest ja Väikesest Poldilaiust.
Taguküla laid

**Taguküla laid** (ka *Tagukülalaid*) on 67,7 hektari suurune saar (laid) Kassari lahes, halduslikult Hiiu maakonnas Hiiumaa vallas Taguküla küla alal. Saare rannajoone pikkus on 8,7 kilomeetrit.

Saare suurim kõrgus on 2,6 meetrit üle merepinna.

Saar kuulub Käina lahe-Kassari maastikukaitseala koosseisu ja on looduskaitse all.

## Välislingid
*
Tarjamaa

**Tarjamaa** (ka *Tarja saar*) on saar Saare maakonnas Saaremaa vallas.

Saar kuulub Tagamõisa hoiualasse.

## Välislingid
*
Telvemaa

**Telvemaa** (ka *Telve saar*) on 4,8 hektari suurune saar Saare maakonnas Saaremaa vallas Rootsiküla küla alal Kiirassaare lahes. Saare rannajoone pikkus on 1,4 kilomeetrit.

Saar kuulub Vilsandi rahvuspargi Telve sihtkaitsevööndisse. Saar asub 400 meetrit Papissaare sadamast läänes. Saar on liivase pinnamoega, seal kasvab võsa ja leidub puid.

## Välislingid
*
One Way or Another (Teenage Kicks)

"**One Way or Another (Teenage Kicks)**" on Briti-Iiri poistebändi One Direction kaverdatud laul, mis anti välja singli ja muusikavideona. Laulus on omavahel segatud Blondie laul "One Way or Another" (1979) ja The Undertonesi laul "Teenage Kicks" (1978).

Laulu video on filmitud Ghanas, Tokyos, Londonis ja New Yorgis. Videos on edisoodiline roll Briti peaministril David Cameronil, kui ta tuleb oma residentsi Downing Street 10 uksele.

## Kirjandus
* "One Way or Another (Teenage Kicks)" laulu sõnad

## Video
* "One Way or Another (Teenage Kicks) " YouTube'i muusikavideo

*Selles artiklis on kasutatud ingliskeelset artiklit [[:en:One Way or Another (Teenage Kicks)]] seisuga 16.04.2015.*
Tiirlood

**Tiirlood** (ka *Tiirloo, Tiirloosaar*) on poolsaar Harju maakonnas. Oli varem eraldi saar, kasvanud kokku Prangli saarega.

Poolsaarest põhjas asub Tiirloo säär, mis on Tiirlooga kokku kasvamas.

## Välislingid
*
Veebiarhiveerimine

**Veebiarhiveerimine** on tegevus, mille käigus kogutakse veebimaterjali, et tagada selle digitaalne säilitamine, et teadlased, ajaloolased ja teised saaksid seda ka pärast internetist kadumist kasutada. Enamasti kasutavad veebiarhiveerijad suure infohulga kogumiseks automatiseeritud veebikogumisroboteid. Üks suurimaid veebiarhiveerijaid on Internet Archive, mille eesmärk on arhiveerida terve veeb. 2003. aastal loodi Rahvusvaheline Veebiarhiveerimise konsortsium IIPC (*International Internet Preservation Consortium*), mis tegeleb rahvusvahelise koostöö korraldamisega, standardite loomisega ja avatud lähtekoodiga veebiarhiveerimise tarkvara arendamisega. Kuna aina suurem osa kultuurist luuakse ja salvestatakse internetis, siis peavad raamatukogud ja arhiivid selle arenguga kaasas käima ning tegelema veebiarhiveerimise väljakutsetega. Rahvusraamatukogud, rahvusarhiivid jpt on seotud kultuuriliselt olulise veebisisu arhiveerimisega. Ka ärisektorile on olemas veebiarhiveerimise tarkvara ja teenused, et jäädvustada enda ettevõtte veebisisu, kas pärandi säilitamiseks, regulatiivsetel või juriidilistel põhjustel.

Eesti Veebiarhiiv on Eesti Rahvusraamatukogu digitaalarhiiv, mille eesmärk on säilitada Eesti kultuuripärandi seisukohalt olulisi veebisaite.

## Viited

## Välislingid
* Eesti Veebiarhiiv
* Internet Archive
Balkani köök

**Balkani köök** on Balkani piirkonnale iseloomulikud kokandustraditsioonid.

Balkani poolsaare rahvaste kööki iseloomustab sealiha eelistamine, pipraga maitsestamine ja supi söömine iga lõuna ajal. Balkani poolsaare geograafiline asukoht muudab Balkani riikide kulinaarsed traditsioonid ja kultuurid sarnaseks. See tähendab, et Balkani köök koosneb mitme riigi köögikultuuridest, täpsemalt on nendeks maadeks Albaania, Bulgaaria, Bosnia ja Hertsegoviina, Kreeka, Moldova, Põhja-Makedoonia, Rumeenia, Serbia, Türgi, Horvaatia.

## Köögi eripära
Balkani köök koosneb peamiselt toitvatest roogadest: kartul, nuudlid, liha, saiakesed. Igasugused juurviljad, nagu peet, porgand, kartul, kapsas ja lillkapsas on aluseks Balkani maade köögile. Täidetud paprikat ja köögiviljapirukaid saab proovida igas Balkani riigis. Hooajalisi seeni kuivatatakse ja lisatakse peaaegu igale toidule. Mõned riigid kasvatavad ka viinamarju, söövad neid, kuivatavad, teevad rosinaid, veini, siirupit ja moosi. Balkani maades kasvab ka palju oliivipuid.

## Traditsioonilised eined
* Dolma
* Musaka
* Pahlava
* Pita
* Halvaa

## Vürtsid
Tavaliselt lisatakse vürtse mõõdukalt. Peamine on rõhutada toidu maitseomadusi ja lisada sellele mingi uus nüanss. Peamine reegel: kasutatakse ainult värskeid komponente. Vürtside valmistamine Balkani maades on väga eriline rituaal, kus peab olema väga hoolikas.

## Traditsioonilised joogid
* Rakija
Täkunasu

**Täkunasu** (ka *Täkulaid, Täkunasv, Teku, Täku*) on 307 m² suurune saar (laid) Saare maakonnas Saaremaa vallas Saaremetsa küla alal. Saare rannajoone pikkus on 79 meetrit.

Saar asub Paelaiust ja Vulkarest kirdes. Saar on kruusase pinnamoega.

Saar kuulub Kahtla-Kübassaare hoiuala koosseisu ja on looduskaitse all.

## Välislingid
*
Eesti Veebiarhiiv

**Eesti Veebiarhiiv** on Eesti Rahvusraamatukogu digitaalarhiiv, mille eesmärk on säilitada Eesti kultuuripärandi seisukohalt olulisi veebisaite.

Arhiiv tehti üldsusele kättesaadavaks 2013. aasta novembris ning see sisaldas üle tuhande valitud veebisaidi (u 31 miljonit URL-i) aastatest 2010-2013 kogumahus 1,6 terabaiti. 2013. aastal alustati kogu Eesti veebi arhiveerimise katsetamist.

2015. aasta lõpus sisaldas arhiiv üle 56 miljoni unikaalse URL-aadressi kogumahus 4,2 TB.

Eesti Veebiarhiivi arendamises osaleb Eesti teadus- ja mäluasutuste spetsialistidest koosnev töörühm, kuhu kuulub 23 esindajat 11 organisatsioonist. Töörühma eesmärk on nõustada rahvusraamatukogu arhiveeritava materjali valikul ning kättesaadavaks tegemisel, samuti esindab töörühm praeguste ja tulevaste uurijate huve. Töörühm on välja töötanud dokumendi "Eesti Veebiarhiivi valikupõhimõtted", mis kinnitati 2011. aastal.

Eesti Rahvusraamatukogu on 2012. aasta algusest Rahvusvahelise Veebiarhiveerimise konsortsiumi (International Internet Preservation Consortium) liige.

## Vaata ka
*Veebiarhiveerimine

## Viited

## Välislingid
* Eesti Veebiarhiiv
* Eesti Rahvusraamatukogu
Marijan Haberle

**Marijan Haberle** (16. mai 1908 Zagreb – 20. märts 1979 Rijeka) oli Horvaatia arhitekt.
 
Ta projekteeris põhiliselt tööstushooneid ja hotelle pärast Teist Maailmasõda Horvaatias. Kõige tähtsam tema projekteeritud ehitis on Vatroslav Lisinki nimeline kontserdisaal. Ta on Viktori Kovachichi ja Vladimiri Nazori nimeliste preemiate laureaat.
Valgjärve kolhoos

**Valgjärve kolhoos** oli kolhoos Põlva rajoonis Valgjärve külanõukogus.

Kolhoosi pindala 1989. aasta seisuga oli veidi üle 5000 ha, sellest 2300 ha haritavat maad ja umbes 1500 ha metsa. Kolhoosi maad asusid kuppelmaastikul Otepää kõrgustikul. Kolhoosil oli 180 töötajat.

1971. aastal liideti Valgjärve kolhoosiga pool kolhoosist "Punane Lipp".

1977. aastal pälvisid Valgjärve kolhoosi töötajad (Henno Jusson, Hugo Kuusk, Aare Lutsar, Kalev Nõmm, Vassili Talumees, Uno Tomberg, Viia Uibo) Nõukogude Eesti preemia maaparandustööde kompleksi ja parandatud maade intensiivse kasutamise eest kuppelmaastikul. 

Kolhoos oli spetsialiseerunud veisekasvatusele. Kolhoosil oli eesti punase karja tõufarm.

Valgjärve kolhoos lõpetas tegevuse 1993. aastal, kolhoosi hooned ja tehnika erastati.

Kolhoosi esimehed:
*Viktor Ani
*Hugo Kuusk
*Hain Randoja

## Viited
Alexander Tawitz

**Alexander Tawitz** (19. oktoober 1879 Peterburi – 1. jaanuar 1937 Helsingi) oli Eesti päritolu Soome maalikunstnik, karikaturist.

1920. ja 1930. aastatel oli ta parimate Soome karikaturistide seas. Ta on maetud Helsingi Hietaniemi kalmistule.

## Kirjandus
*Järvi, Olavi: Parhaat pilapiirtäjämme, s. 142. Helsinki: Tammi, 1979. ISBN 951-30-4434-3.
Angelika Klas-Fagerlund

**Angelika Klas-Fagerlund** (aastatel 1993–2000 **Angelika Klas**; sündinud 10. märtsil 1974 Tallinnas) on Eestist pärit juudi päritolu Soome ooperilaulja (sopran).

Ta õppis aastatel 1996–1998 Taani Kuninglikus Konservatooriumis. Ta sai 2002. aastal magistrikraadi Sibeliuse Akadeemiast.

## Isiklikku
Angelika poolõde (ema 2. abielust) on ooperilaulja Marion Melnik. 

Tema kasuisa (ema 3. abielust) oli dirigent Eri Klas, kuid tema bioloogilise isa identiteet on avalikkuse eest varjatud. 

Angelika Klas-Fagerlundi abikaasa on helilooja Sebastian Fagerlund, neil on poeg Maximilian (sündinud 2007).

## Kirjandus
*"Kun Angelika Klas täytti 18 vuotta, hänen isäpuolensa antoi kaksi käskyä, ja ne ratkaisivat hänen elämänsä suunnan". Helsingin Sanomat, 11. märts 2024

## Välislingid
*Angelika Klas-Fagerlundi koduleht
Eesti riigihalduse minister

**Riigihalduse minister** oli Vabariigi Valitsuse liige, kes juhtis koos rahandusministriga Rahandusministeeriumi.

Riigihalduse ministri vastutusvaldkonnas oli kohalike omavalitsuste ja nende korralduse arendamine, kohalike omavalitsuste finantsjuhtimine, regionaalprogrammid, regionaalarengu, riigi- ja regionaalhalduse kavandamine ja koordineerimine, ruumilise planeerimise alase tegevuse korraldamine ja järelevalve, avaliku teenistuse ja riigi personalipoliitika koordineerimine, riigivara ja riigihangetega seotud tegevus ning riigiabialane nõustamine ja koordineerimine.

Ministri nimetas ametisse ja vabastas ametist Vabariigi President peaministri ettepanekul. Minister astus ametisse ametivande andmisega Riigikogu ees.

## Ajalugu
Aastatel 1994–2004 juhtis regionaalarengu valdkonda, sh regionaalministri bürood, portfellita regionaalminister. Aastatel 2004–2014 kuulus regionaalminister ametlikult Vabariigi Valitsuse koosseisu ning minister juhtis regionaalpoliitikaga tegelevaid Siseministeeriumi struktuuriüksusi.

Riigihalduse ministri ametikoht loodi Taavi Rõivase teise valitsuse ametisse nimetamisega. Riigihalduse ministri ametikoht loodi eelkõige riigireformi teemaga tegelemiseks, mille hulka kuulus hulgas haldusreform, bürokraatia vähendamine ja riigi parem toimimine tulevikus.

Riigihalduse ministri ametikoht kaotati 2023. aastal. Sarnaseid ülesandeid – kohalike omavalitsuste ja nende korralduse arendamine, kohalike omavalitsuste finantsjuhtimine, regionaalprogrammid, regionaalarengu, riigi- ja regionaalhalduse kavandamine ja koordineerimine, ruumilise planeerimise alase tegevuse korraldamine ja järelevalve – täidab alates sellest ajast regionaal(- ja põllumajandus)minister.

## Ministrite loend
**Parteid**

## Viited
Tõõdilaid

**Tõõdilaid** (ka *Töödilaid, Teedilaid, Teedi saar*) on 2 hektari suurune saar (laid) Saare maakonnas Saaremaa vallas Saareküla küla alal Kolli lahes. Saare rannajoone pikkus on 663 meetrit.

Saar asub 300 meetrit Saareküla poolsaarest läänes. Saar on kivise pinnamoega, seal kasvab roostikku.

Saar kuulub Kahtla-Kübassaare hoiuala koosseisu ja on looduskaitse all.

## Välislingid
*
Ulkkari

**Ulkkari** (ka *Suur-Ulkkari, Ulkari poolsaar, Ulkari*) on poolsaar Lääne-Virumaal Haljala vallas Lobi küla territooriumil. Ulkkari oli varem saar, ta on Vergi poolsaarega kokku kasvanud.

Poolsaar ulatub Koolimäe lahte. Sellest lõunasse jääb Ulkkari lõugas.

Ulkkari lähedal asub Väike Ulkkari.

## Välislingid
*
Umalakotid

**Umalakotid** on saarestik Saare maakonnas Kuusnõmme lahes. Asuvad Kuusnõmme poolsaare looderanniku lähedal.

Saared kuuluvad Vilsandi rahvuspargi Kuusnõmme sihtkaitsevööndisse.

## Välislingid
* 
*
Urverahu

**Urverahu** on Saare maakonnas Saaremaa vallas Atla küla alal Atla lahes asuv 1,5 hektari suurune saar (rahu) Vilsandi rahvuspargis. Saare rannajoone pikkus on 750 meetrit.

Saare koordinaadid on . Saar asub 300 meetrit Saaremaa rannikust, on liivase pinnamoega ja kaetud rohttaimestikuga.

1920. aastatel rajati Urverahule raudtee, mida mööda transporditi paekivi laevadele laadimiseks. Aerofotodel on mandrilt algav ja meres lõppev raudteetamm siiani hästi näha.

## Välislingid
* 

= Viited =
Uuemaarahu

**Uuemaarahu** (ka *Uuemaa rahu*) on Hiiu maakonnas Hiiumaa vallas Puliste küla alal Hari kurgus asuv 3,93 hektari suurune saar (rahu). Saare rannajoone pikkus on 1,47 kilomeetrit.

Saare koordinaadid on . Saar asub 1&nbsp;km Hellamaa rahust kagus. Saar on liivase pinnamoega.

Saar kuulub Vahtrepa maastikukaitseala koosseisu ja on looduskaitse all.

## Välislingid
*
Uus Nootamaa

**Uus Nootamaa** on 1,1 hektari suurune saar Saare maakonnas Saaremaa vallas Atla küla alal Vilsandi rahvuspargis. Saare rannajoone pikkus on 624 meetrit.

Saarest umbes 1,2 km läände jääb Nootamaa.

## Välislingid
*